[{"text_idx": "#000006", "text": "Pwrpas y prosiect yw cynnig cipolwg manwl am y tro cyntaf mewn 100 mlynedd ar weddillion llongau\u2019r llynges fasnachol a\u2019r llynges frenhinol sydd ar wely\u2019r mo\u0302r ar hyd arfordir Cymru drwy ymgymryd a\u0302 rhaglen o archwilio, darganfod ac ymchwilio tanddwr sy\u2019n gysylltiedig a\u0302 rhaglen fawr o ymgysylltu a\u0302\u2019r cyhoedd. Drwy ddarparu \u2018mynediad i bawb\u2019 i\u2019r \u2018amgueddfeydd tanfor\u2019 hyn tua chan mlynedd ar o\u0302l y colledion mwyaf ar hyd arfordir Cymru yn 1917-18, bydd y prosiect yn sicrhau bod stori\u0308au\u2019r rheiny a fu\u2019n gwasanaethu ac a gollodd eu bywydau\u2019n cael eu cofio."}, {"text_idx": "#000007", "text": "Y ddadl yw bod y rhyfel yn erbyn llongau tanfor yr Almaen ar hyd arfordir Cymru yn agwedd ar dreftadaeth ddiwylliannol Cymru sydd wedi\u2019i hanghofio neu\u2019n anhysbys i raddau helaeth. Dro ar o\u0302l tro mae nifer y colledion wedi peri syndod a myfyrio ar gyd-destun ehangach y Rhyfel Mawr ar y mo\u0302r. Mae angen i bobl weld er mwyn credu a deall. Dyma\u2019r hyn y bydd y prosiect yn ei wneud."}, {"text_idx": "#000008", "text": "Mae\u2019r dotiau coch yn dangos llongau ac awyrennau a gollwyd oddi ar arfordir Cymru yn ystod y Rhyfel Byd Cyntaf."}, {"text_idx": "#000009", "text": "Dotiau yn dangos colledion llongau ac awyrennau un ystod Rhyfel y Byd Cyntaf"}, {"text_idx": "#000011", "text": "100 mlynedd yn o\u0302l i\u2019r mis hwn \u2013 ymosodiadau gan longau tanfor yn nyfroedd Cymru\nWynebau rhai o longwyr Cymreig y Rhyfel Byd Cyntaf\nLlongwyr masnachol o Orllewin Affrica a gollodd eu bywydau yn nyfroedd Cymru"}]